Parlamentarii spun lucruri trăsnite. Gafele aleșilor noștri de-a lungul anilor.
Florin Iordache a rămas în istorie, după ce a arătat semne obscene în Parlament. Deputatul Ionel Floroiu a fost trezit din somn, pentru a vota de la distanţă. Postarea lui Varujan Vosganian, despre coteţe a generat multe glume pe internet.
În cei patru ani de mandat, am auzit multe din partea aleşilor. De la proiecte de legi, până la decizii controversate apărute peste noapte, care ne-au dat bătăi de cap.Raluca Turcan, vicepremierul României, candidat PNL: "Omul să aibă garanţia că nu se culcă sănătos şi se trezeşte ferească Dumnezeu mort."Ionel Floroiu, deputat PSD: "Habar n-am, am dormit. Nu ştiu ce s-a întâmplat între timp. Acuma m-am trezit."Am avut și ședințe care s-au desfăşurat într-o limbă necunoscută. Dacă în Star Trek se vorbeşte klingoniana, de ce politicienii noştri nu ar putea crea un dialect, doar al lor.Amintim aici de Viorica Dăncilă și Olguța Vasilescu, dar și Costel Alexe, fostul ministru al mediului, care mai bine s-ar fi înțeles prin semne.Varujan Vosganian, a scris pe Facebook că: "Fiecare ou mâncat de la găină văduveşte bugetul de cincizeci de bani."Iar Cristian Seidler, candidat la USR, susține că România ar avea mai multe capitale: "Nu ajunge că suntem în cea mai poluată capitală din România".